Madilog

Madilog olih Iljas Hussein (peséngan péna saking Tan Malaka), kapertama kawedarang ring warsa 1943, édisi kapertama resmi medal warsa 1951, inggih punika mahakarya saking Tan Malaka, pahlawan nasional Indonésia lan pinaka karya sané pinih mapangaruh ring lelintihan tatwa Indonésia modérn. Madilog inggih punika akronim Indonesia mawit saking Materialisme Dialektika Logika (secara artosnyané, Materialisme Dialektika Logika). Puniki pinaka sintésis saking Marxis materialisme dialektis miwah Logika Hegel. Madilog puniki kasurat ring Batavia genah Malaka mengkeb duk palinggihan Jepang ring Hindia Welanda, nyamar dados tukang jait.

Lamun ésai Malaka "Naar de Republiek Indonesië" ("Nuju Negara Kasatuan Républik Indonésia") sane kamedalang duk warsa 1928, ring sor pamréntahan Hindia Welanda, ngadeg pinaka rumusan identitas nasional Indonésia, raris Madilog ngadeg pinaka antiklimaks saking pikayunannyane ring arti ngwangun karakter Indonesia ring masyarakat modern. Yadiastun Madilog punika kadasarin antuk Marxisme, punika nénten ngelaksanayang pandangan Marxis utawi mautsaha ngadegang pola budaya sané kadasarin antuk Marxisme.Madilog inggih punika murni perspektif nasionalis Malaka antuk cara sané kaiusin olih dialéktika Hegel, materialisme sané kasurat olih Ludwig, Marx pamineh indik hawanan sains miwah positivisme logis. Buku puniki jagi dados alternatif anyar majeng ring tata cara mapikayun lan gerak Indonésia sané sampun katah, saking panjak sané magenah ring paribuan pulo, antuk satusan basa miwah budaya, antuk sané pinih percaya ring logika niskala (Indonésia: logika mistika). Ring tiga bab kapertama, buku puniki negesang indik kelas sosial Indonésia mabinayan sareng panjak Éropa, mawinan Marxisme sané nénten kauwah nénten prasida katerapin santukan wénten pabinayan ontologis.

Babad
Madilog sampun kasurat olih Tan Malaka ring Rawajati, nampek ring pabrik sepatu ring Kalibata, Pantjoran, Batavia. Malaka meneng irika pantaraning warsa 1942 lan 1943 dados tukang jait, rikala nureksain kahanan kota lan kampung ring Batavia, saking genah ida matilar langkungan saking 20 warsa sadurungnyané. Ida nelasang galah 720 jam nyurat Madilog, lintangan saking 8 sasih saking Juli 1942 ngantos Maret 1943, nelasang galah kirang langkung 3 jam serahina antuk buku lan Gabungan Aslia, sane kasurat ring galahe sane pateh. Publikasi punika patut katunda santukan kirang jinah lan wenten ring sor pengawasan sane ketat saking Keibōdan Jepang ri tatkala Yuda Jagat II, saking 1942 ngantos 1945, ri tatkala Kamahardikan Indonésia kadéklarasiyang.

Rikala nyurat Madilog, Malaka ngamong dados Pmucuk Badan Wantuan Partahanan (Éjaan lami Indonésia: Badan Pembantoe Pembelaan, BPP) lan as Pamucuk Badan Pamberdayaan Prajurit Pakarya (BPP): Badan Pembantoe Pradjoerit Pekerdja, BP3), antuk ngawantu pakarya paksa (Romusha). Ida pungkuran kapilih dados pawakilan antuk Bantam ring Kongrés Génerasi Anom (éjaan lami Indonésia: Congres Angkatan Moeda, Belanda: Congres van de Jonge Generatie), nanging sumpahnyané punika kacabut. Ring Bantam, ida matemu sareng makudang-kudang aktivis anom nasionalis Indonésia minakadi Sukarni, Chaerul Saleh, miwah Wikana, sane pacang kaloktah dados anggota Persatuan Perdjuangan ring Surakarta warsa 1948.

Madilog ngenahang indik ide Madilog. Kapertama katerbitang ngraga ring warsa 1943, nganggen nama pena Iljas Hussein, lan panjangnyane 568 halaman. Ring masa pasca kamardikaan, Madilog dumun kawedar olih Pawedar Widjaya, ring 1951, ring Jakarta. Madilog kaalih basa Belanda olih Ted Sprague lan sampun kawedar warsa 1962 ring  Den Haag.Poeze, Harry A. 1999. "Tan Malaka: Pergulatan Menuju Republik 1925-1945". Jakarta: Pustaka Utama Grafiti. p. xvii. (in Indonesian). . 

 Pustaka